Public procurement notice: Contract Notice
Published: 2018-06-29
Buyer: Afdelingen for EU-Investeringer, ministeriet for miljø og urbanisering
Country: TR
Contract type: Services
Procedure: Restricted procedure
CPV classification: 71356200
Submission deadline: 2018-08-07
Award criteria: The most economic tender
EU fund: ESF

Technical requirements: TR-Ankara: Ipa - Teknisk bistand og tilsyn i forbindelse med projekt vedrørende spildevandsbehandlingsanlæg i Sorgun
Kontrahenten vil være ansvarlig for administrativ, teknisk og finansiel kapacitetsopbygning for Sorgun kommunes vandforsyningsafdeling; modernisering af vandforsyningsafdelingen og levering af den uddannelse og støtte, der er nødvendig for institutionel stabilitet; teknisk bistand til vandforsyningsafdelingen/projektgennemførelsesenheden via praktisk uddannelse, inklusive projektledelse, og operationel forvaltning af spildevandsbehandlingsanlægget efter dets konstruktion; teknisk bistand til vandforsyningsafdelingen/projektgennemførelsesenheden med udførelsen af lækagesporing; kontraktforvaltning og tilsyn med bygge- og anlægsarbejder i forbindelse med gennemførelse af spildevandsbehandlingsanlægget.
Arbejderne, der skal tilses, omfatter hovedsagligt projekteringen og konstruktionen af et spildevandsbehandlingsanlæg med en gennemsnitlig gennemstrømningshastighed på ca 9 100 m3 om dagen og et ca. 50 m, 1 400 mm diameter rør i armeret beton til indsamling samt udledning af behandlet spildevand. Denne bygge- og anlægskontrakt vil blive gennemført i henhold til FIDIC's kontraktvilkår for anlæg, projektering og bygning (»gul bog«, 1999-udgaven).
Den ordregivende myndighed kan, efter eget skøn og med forbehold for tilgængelige budgetmidler, forlænge projektet og/eller udvide rammerne herfor i et omfang, der ikke overstiger den indledende kontrakts varighed og værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere, og juridiske personer (der deltager enten individuelt eller i en sammenslutning (et konsortium) af tilbudsgivere), der faktisk er effektivt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr 236/2014 om fælles regler og procedurer for gennemførelsen af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningsskemaet for ansøgerne på prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er opnået (se den praktiske vejledning — PRAG — 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.
1) Ansøgerens økonomiske og finansielle kapacitet (baseret på punkt 3 i ansøgningsskemaet). Hvis ansøgeren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.